
1 Liurai Matenek sira-nia presente 


Dólar ida ho centavo ualunulu- 
ressin-hitu. Mak ne'e de'it. No centavo 
neenulu ho doit ki'ikoan de'it, Ossan- 
bessi ki'ikoan ne'ebe poupa ida-idak, ka 
rua dala ida, liuhossi hatun folin iha 
loja, no ho mane ne'ebe fa'an modo, no 
ho mane ne'ebe fa'an na'an, to'o ita- 


nia hassan mean loos tanba sente fa'an- 


na'in nia acusacao 


ita hakarak hatun 
tanba 
dala tolu. Dólar 
ualunulu-ressin-hitu. 


loron Natal. 


Com certeza [a 


halo a nào ser soe 


ki'ikoan nia leten 


folin 


ita karak-teen. 


nonook de'it katak 


hanessan ne'e 


Della sura ossan 


ida ho centavo 


No loron tuirmai 


iha buat seluk atu 
an ba sofá bossan 
maka'as. 


no tanis 


Nune'e Della halo ida-ne'e. No neie 
hamossu reflexao moral katak ita-nia 
vida nakonu ho tanis, dada sa'e inus- 
been, no halo oin-midar, no dada sa'e 


inus-been mak barak liu. 


Enquanto senhora uma-na’in muda 
gradualmente hussi primeira ba segunda 
fase, mai ita fi hir ninia uma. 


Apartamento ida iha uma-andar, ho 


mobília, ne'ebe nia renda dólar ualu 
semana ida. lta nem precisa descreve 
fatin kiak ne'e - maibe se Divisão 
Policia ne'ebe kaer ema gue hussu 
esmola iha luron haree karik 
apartamento ne'e, sira sei hanoin katak 


esmola-na'in nia fatin mak ne'e. 


lha corredor fatin tama nian iha 
caixa de correio ne'ebe la iha carta ida 

tama iha ne'eba, no iha mos botão 
campainha eletrica nian ida ne'ebe la 
iha ema ida bele consegue halo nia Lian. 
Iha sorin iha cartao ida ho naran "Sr. 


James Dillingham Young." 


"Dillingham" ne'e uluk nabilan loos 
durante tempo prosperidade ne'ebe liu 
tiha ona, quando nia na'in simu salario 
dolar $30 semana ida. Agora, bainhira 

ema hamenos tiha ninia salario ba $20, 
letra sira iha liafuan "Dillingham" neie 
haree hanessan la moos ona, hanessan 
fali sira hanoin hela atu halo sira-nia 
an ki'ik to'o sai fali “D.” de'it ne'ebé 
haraik an. Maibe bainhira Sr. James 
Dillingham Young to'o uma no tama 
ninia apartamento iha leten nia "Jim" 
de'it no simu hakohak maka'as hussi 


Sr. James Dillingham Young, ne'ebe 

ami fo conhece tiha ona ba lta-Boot 


sira ho naran Della. No buat sira-ne'e 


di'ak hotu. 


Della remata ninia tanis no nia 
matan ba ninia hassan ho po. 
hamriik ¡ha janela sorin no haree 
laran-triste ba bussa  malahuk 
ne'ebe la'o hela iha lutu malahuk 


leten iha patio malahuk iha predio 


tau 


Nia 


ho 


ida 


nia 


nia 

kotuk. Loron tuirmai loron Natal, no nia 
iha de'it dólar 1, centavo 81 hodi sossa 
presente ida ba Jim. Nia poupa doit 
hotu-hotu ne'ebé nia bele durante fulan 
barak, no resultado mak ne'e. Dolar 
ruanulu semana ida sei la to'o. Despesa 
sira boot liu do que nia calcula. Sempre 
nune'e. Só $1,87 hodi sossa presente 
ida ba Jim. Ninia Jim. Nia passa horas 


barak haksolok enquanto halo plano atu 

sossa buat ruma di'ak ba Jim. Buat 
ruma furak, no murak, no genuino - buat 
ruma ne'ebé quase merece honra hodi 


sai buat ida ne'ebe ninia na'in mak Jim. 


Entre sala nia Janela sira iha 
espelho iha parede. Kala lta-Boot sira 
haree tiha ona espelho ne'ebe ocupa 
fatin iha parede entre janela rua iha 
apartamento dólar ualu nian. Ema ida 

ne'ebe  issin-krekas no issin mamar, 
liuhossi hateke ba ninia imagem tailais 
iha parte longitudinal sira-ne'e tuituir 
malu, bele hetan ideia loloos kona-ba 
ninia aparência. Della, ne'ebe krekas 


tebes, domina tecnica ne'e. 


De repente nia sees hussi janela 
no hamriik iha espelho nia oin. Nia 
matan nabilan loos, maibe iha segundos 

ruanulu nia laran nia oin sai kamutis 
loos. Ho lailais nia hussik de'it fuuk 


hodi haree nia naruk to'o iha ne'ebe. 


Bom, casal James Dillingham Young 
ne'e iha buat rua ne'ebé mak sira na'in- 
rua nia orgulho boot liu hotu. Ida maka 
Jim nia relogio halo ho ossan-mean 
ne'ebé uluk ninia aman nian no antes 
ninia avó-mane nian. Ida seluk maka 

Della nia fuuk. Se Liurai-Feto Saba 
nian hela karik iha apartamento iha oin, 
Della sei mai iha janela hodi hussik nia 
fuuk to'o maran atu hatun valor ba 
Sua Majestade nia buat murak  oioin, 
ossan-mean no prendas. Se Liurai 
Salomao maka predio nia porteiro karik, 
ne'ebe rai nia rico-soin hotu-hotu bou 
iha cave, Jim sei fihir ninia relogio dala 


ida-idak ne'ebe nia liu, só atu haree 

Liurai Salomao fokit ninia hassan-rahun 


tanba Laran-moras. 


Nune'e agora Della nia fuuk furak 
hussik naruk hela no nabilan kapas 
hanessan fali bee-monu ho cor chocolate 
hussi foho. Nia fuuk naruk liu nia ain- 
tuur no bele sai atu hanessan vestido 
ida ba nia. No entao nia buli fuuk hodi 


kessi lailais no ho laran-taridu. Nia 

laran-rua uitoan no hamriik iha fatin 
enquanto matan-been ida ka rua turun 


ba tapete mean ne'ebe bossan ona. 


Nia tau ninia casaco tuan cor 
chocolate; nia tau ninia chapeu tuan cor 
chocolate hotu. Mo movimento hadulas 
saia no ho matan ne'ebe sei nabilan 
nafatin, nia sai hussi odamatan, no tun 
escada hodi sai ba luron. 

Nia para iha fatin ne'ebe iha cartaz 
ho liafuan: "Sr. Sofronie. Produto fuuk 
tipo hotu-hotu". Nia halai sa'e escada, 
no para, ho iis boot, atu hacalma an. 
S enhora S ofronie issin-boot, mutin 
demais, ho coin serio, ladun haree 


hanessan nia "sofre" buat ruma. 

— Ita-Boot hakarak sossa ha'u-nia 


fuuk? — Della hussu. 


— Ha'u sossa fuuk — Senhora 
hatan. — Hassai chapeu lai no hussik 


ha'u haree lta-Boot nia fuuk oinsa. 


Bee-monu cor chocolate sulin 


filafali. 

— Dolar ruanulu — Senhora dehan, 
no hi'it sa'e hotu Della nia fuuk ho 


liman ida ne'ebé iha experiéncia barak. 


— Fo ossan ne'e mai ha'u lailais — 


Della hatan. 

Oh, no durante horas rua tuirmai 
nia hanessan semo ho liras cor-de-rosa. 
Keta liga ba metafora ladún furak. Nia 
buka maka'as presente ida ba Jim iha 


loja barak. 


lkus liu nia consegue hetan. La iha 
dúvida katak presente ne'e halo ba Jim 
duni no la'ós ba ema seluk. La iha 
buat seluk hanessan ida-ne'e iha loja 

sira, no nia buka tun-sa'e tiha ona iha 
loja sira hotu. Ne'e corrente ba relógio 
halo ho platina, ne'ebe nia modelo 
simples no moos, corrente ne'e hadudu 
ninia folin ho ninia substáncia de'it no 
la'ós ho enfeites barak garrido demais 
- no tuir loloos buat ne'ebe di'ak tebes 
nune'e duni. Ne'e apropriado mesmo ba 
Relógio Ne'eba. Bainhira nia haree 


hetan corrente ne'e nia compreende 

kedas katak Jim de'it maka tem que 
sai nia na'in. Ne'e hanessan nia. Jeito 
hakmatek no valor — descricdo ne'e 
bele usa ba Jim no corrente ne'e hotu. 
Sira hussu folin dólar ruanulu-ressin- 
ida, no Della halai lailais ba uma ho 
resto centavo 87. Ho corrente neie iha 
relógio Jim bele ansi atu hatene tuku 
hira la interessa nia ho se. Maski nia 


relógio ne'e kmo'ok tebes, data balu 

Jim moe uitoan bainhira haree tuku hira 
tanba, em vez de corrente ida, nia usa 


de'it talin halo ho karau-kulit. 


Bainhira Della to'o uma ninia ulun- 
halai começa menos no mossu laran- 
malirin no razao. Nia foti ninia bessi 
halo fuuk nakdulas nian no liga gas no 
nia hahú hadi'ak fali aat ne'ebe laran- 
luak hamutuk ho domin halo ba ninia 

fuuk. No ida ne'e sempre knaar todan, 
belun sira - knaar todan no sussar 


tebetebes. 


Iha minuto haatnulu nia laran ninia 
ulun sai nakonu ho caracóis ki'ikoan 
rabat ba ulun ne'ebe halo nia haree 
kapas hanessan labarik-mane nakar ida. 


Nia fihir ninia imagem ne'ebe lalenok 

leno kleur, ho cuidado no atencao hodi 


avalia didi'ak. 


«Se Jim la oho kedas ha'u», nia 
dehan ba nia an rassik, «molok nia 
hateke mai ha'u ba dala rua, nia sei 
dehan ha'u haree hanessan feto hirak- 
ne'ebe danca iha palco bar sira-nian iha 
Coney Island. Maibé saida maka ho'u 
bele halo — oh! saida maka ha'u bele 

halo ho dolar ida e centavo ualunulu- 


ressin-hitu?» 


Tuku 7 lokraik cafe halo tiha ona 
no tacho iha fogao iha ahi leten pronto 


atu sona na'an-fahi costeletas. 


Jim nunca mai tarde. Della kaer 


corrente ba relógio iha ninia liman no 

tuur iha mesa nia sikun bessik ba 
odamatan ne'ebe Jim sempre tama. 
Entao nia rona Jim comeca sa'e escada 
iha kraik, no nia sai kamutis momento 
uitoan de'it. Della toman reza oracao 
ki'ik nonook de'it kona-ba buat simples 
oioin moris loroloron nian, no agora nia 
bissubissu: «Favor ida, Na' Maromak, 
halo nia hanoin katak ha'u bonita 


nafatin.» 

Odamatan loke no Jim tama no 
taka kedas. Nia krekas ho oin-serio loos. 
Coitado, mane foin-sa'e ne'e foin tinan 
ruanulu-ressin-rua no nia lori ona todan 
hodi sustenta familia ida! Nia precisa 
casaco mahar foun ida no nia sai la 


usa [uvas. 

Jim hamriik metin bessik odamatan, 
para iha fatin hanessan assu cacador 
ne'ebe horon kiukae. Ninia matan fihir 
loos Della, no Della la consegue 
compreende ninia expressao, no ida-ne'e 
halo nia  ta'uk. Laos hirus, la'os 
hakfodak, no la'os hatudu katak la 
concorda, no la'os horror, nem qualquer 
sentimento seluk ne'ebe Della 


preparada atu hetan. Jim hateke de'it 

ba nia ho expressaáo estranha ida iha 


ninia oin. 


Della hamriik hussi mesa no la'o 


ba nia. 


— Jim, doben — nia hakilar —, keta 
fihir ha'u hanessan ne'e. Ha'u tessi fuuk 


no fa'an tanba ha'u labele passa Natal 

la fò presente ida ba o Fuuk sei sai 
naruk filafali — ó la preocupa demais 
ho ida-ne'e, Loos ka lae? Ha'u tem que 
halo duni. Ha'u-nia fuuk naruk lailais 
loos. O dehan «Boas Festasl» mai ha'u, 
Jim, no mai ita haksolok hamutuk. O 
la hatene presente kapás - presente 
furak loos, kapas loos ne'ebe ha'u iha 


ba ól 

— O tessi tiha ó-nia fuuk? — Jim 
hussu, hanessan halo esforco, hanessan 
nia la consegue haree-hetan facto ida- 
ne'e mesmo depois de nia haka'as ninia 


kakutak. 


— Ha'u tessi tiha no fa'an — Della 
dehan. - O la gosta  nafatin  ha'u, 


hanessan uluk? Ha'u nafatin ha'u mesmo 

se ha'u-nia fuuk la iha ona, loos ka 


lae? 


Jim haree hale'u ba sala ho jeito 


curioso. 


— O dehan ó-nia fuuk la ¡ha ona 
ka? — nia hatete, ho jeito quase 


hanessan ema faak. 

— O la precisa buka fuuk hanessan 
ne'e — Della dehan. — Ne'e fa'an tiha 
ona, ha'u dehan ba o fa'an tiha, lakon 
tiha ona. Agora Kalan Natal, doben. O 
haree ha'u di'ak ba, tanba ha'u halo 
ida-ne'e ba o. Kala fuuk-lahan iha ha'u- 
nia ulun bele sura — Della hatutan ho 
maneira ne'ebe serio no midar de 


repente —, maibe la iha ema ida 

consegue sura ha'u-nia domin ba ó. Ha'u 


tau na'an fahi nia costeleta hodi sona, 


Jim? 


Jim haree hanessan hadeer tekitekir 
hussi ninia condição hipnotizado. Nia 
hakohak ninia Della. Durante segundos 
sanulu mai ita fihir sassan seluk ruma 
ne'ebe iha direcáo contrario ba sira, 
hodi la hafuhu sira. Dólar ualu semana 

ida ka milhao ida tinan ida - diferenca 
iha ne'ebé? Matemático ida ka matenek- 
na'in ida sei fò resposta sala ba ita. 
Liurai Matenek sira lori presente murak 
mai, maibe sira-nia presente la inclui 
ida-ne'e. Afirmacao confuso ida-ne'e sei 


explica iha oin. 

Jim foti pacote ida huss 


casaco mahar nia bolso no soe ba 
leten. 

— Keta hanoin sala kona-ba 
Dell — nia dehan. — Ha'u hanoin 


fuuk ka koir ka fasse fuuk, buat 


ninia 


mesa 


ha'u, 
tessi 


sira- 


ne'e hotu labele halo ha'u gosta menos 


ha'u-nia miüda. Maibe se ó loke pacote 


ne'e ó sei compreende tanba sa 


mak 

ha'u hakfodak loos bainhira ha'u foin 


haree ó hanessan ne'e. 


Della nia liman-fuan sai kamutis 
enquanto nia lees lailais surat-tahan no 
fio. No entao iha hakilar ksolok no 
entusiasmo nian; no depois, 
infelizmentel, mudanca lailais, tuir jeito 
feto nian, ba matan-been no halerik 
histerico, ne'ebe precisa kedas Na'i uma 

nian usa ninia  kbiit hotu-hotu hodi 


hamaus no hacalma nia. 


Tanba iha ne'eba maka Ulsuku Sira 
- conjunto ulsuku hodi tau ¡ha fuuk nia 
kotuk no sorin-sorin ne'ebe Della adora 
kleur ona iha montra-vidro iha loja ida 
iha Broadway. Ulsuku furak, halo ho 
lenuk-kulit ne'ebe taka ho ossan-mean 
— ne'e mak kapas duni atu usa iha fuuk 

furak ne'ebé lakon ona. Ulsuku sira-ne'e 
caro loos, Della hatene, no durante 
tempo naruk ne'e ninia laran-kaan ba 
ulsuku sira-ne'e maibe la ¡ha esperanca 
nem uitoan katak nia bele sai na'in duni 
ba sira. No agora ulsuku sira-ne'e ninian, 
maibé fuuk-sassin ne'ebe devia hafutar 
enfeite ne'ebe nia kaan kleur agora la 


iha ona. 

Maibe nia hakohak sira metin ba 
ninia hirus-matan, no ikusliu, ho matan- 
been nakonu no ho oin-midar nia dehan: 


— Ha'u-nia fuuk naruk lailais de'it, Jiml 


No depois Della hamriik haksoit 
hanessan bussa-oan ida ne'ebé kona ahi 


no hakilar: — Oh! Oh! 

Jim seidauk haree ninia presente 
furak. Mo ansi, nia tane liman nakloke 
hodi hatudu presente. Metal murak ne'e 
haree hanessan lakan hodi leno Della 


nia neon nabilan hanessan ahi. 


— Elegante tebetebes, loos ka lae, 
Jim? Ha'u buka iha fatin hotu-hotu iha 
cidade to'o hetan. Agora o tem que 
haree horas loron ida dala atus ida. Fo 

ó-nia relogio mai. Ha'u hakarak haree 


nia aspeto oinsa ho corrente ne'e. 


Em vez de halo tuir, Jim halo nia 
an monu ba sofa, tau liman rua iha 


knoruk no halo oin-midar. 


— Dell — nia dehan —, durante 


tempo uitoan, mai ita rai de'it ita-nia 

presente sira Natal nian. Sira murak 
demais atu usa agora kedas. Ha'u fa'an 
tiha relógio hodi hetan ossan atu sossa 
ó-nia ulsuku sira. No nu'ussa se agora 


ó te'in costeleta sira? 


Liurai Matenek sira, conforme lta- 
Boot sira hatene, nu'udar matenek-na'in 
- ne'ebe matenek tebetebes - que lori 
presente sira ba Kossok-Qan iha balada 

nia han fatin. Sira mak cria arte fó- 
presente Natal nian. Tanba sira matenek, 
com certeza sira-nia presente mos 
matenek hotu, bele karik até iha 
possibilidade atu ba troca fali se 
presente ida duplicado. No iha ne'e, ho 
ha'u-nia liafuan ne'ebe ladún jeito, ha'u 
haktuir ba lta-Boot sira historia baibain 
de'it kona-ba labarik faak na'in-rua iha 


apartamento ida ne'ebé ho maneira la 

matenek sacrifica ba malu rico-soin rua 
ne'ebé murak liu hotu iha sira-nia uma. 
Maibe nu'udar liafuan ikus ba matenek- 
na'in sira tempo agora daudaun nian 
ha'u bele dehan katak, entre ema hotu- 
hotu ne'ebé fò presente, sira-na'in rua 
ne'e maka matenek liu hotu. Entre ema 
hotu-hotu ne’ebe fd no simu presente, 
ema hanessan sira maka matenek liu 


hotu. lha qualquer fatin ida sira maka 

matenek 


Matenek. 


liu hotu. 


Sira-ne'e maka Liurai 

2 Liafuan balu kona-ba tetun nia ortografia 


Uluk ha'u hanorin INL nia ortografia ba tetun durante 
tinan sanulu-ressin-rua. Molok ne'e, bainhira ha'u sei iha 
Portugal, ha'u defende ortografia ne'e em geral, tanba - la 
hanessan grafia seluk-seluk ne'ebe ema usa hodi hakerek tetun - 
ne'e grafia ida ne'ebe buka duni atu sai sistematico no coerente. 
Maibe iha tempo ne'eba ha'u critica «A» [«nh»] ho «ll» [«Ih»] nia 
utilizacáo, tanba historicamente Timor-Leste la iha relacáo ho 
lian espanhol no timoroan sira la toman hakerek hanessan ne'e. 
Ortografia ne'e linguista australiano ida naran Geoffrey Hull mak 
estabelece iha dĉcada 1990. Linguista ne'e Timor-Leste nia belun 
di'ak desde tempo ocupacáo indonésia, no nia mós mai ko'alia 
kona-ba lian, nu'udar bainaka orador, iha CNRT antigo nia 
Congresso iha 2000. Quando Instituto Nacional de Linguística 
(INL) harii, iha 2001, iha Universidade Nacional de Timor 
Lorosa'e (UNTL), nia mós ativo iha ne'ebá no INL nia linguista sira 
- timoroan no malae hotu - hili ninia ortografia atu sai mós INL 
nian. Ha'u to'o iha Timor-Leste iha abril 2001 no ha'u hanorin 
disciplina oioin iha UNTL (inclui Língua Portuguesa - Disciplina 

Geral, Língua Portuguesa I e II, Bases de Análise Gramatical I e II, 
Fonética e Fonologia I e II, Cultura e Linguas Timorenses I e ll, 
Padronizacáo e Ortografia do Tétum, Gramática do Tétum, 
História de Timor-Leste e Literatura Timorense). Iha disciplina 
hirak-ne'e balu ha'u hanorin nu'udar assistente ba Professor 
Doutor Benjamim de Araüjo e Córte-Real, ne'ebé responsável ba 
supervisáo científica, no nia mós INL nia Diretor. Iha momento 
ne'ebá ha'u aceita Professor Benjamim  Córte-Real nia 
argumentagao katak ita ne'ebé hakarak desenvolve tetun tem que 
unido, maski bele ladün gosta pormenor ruma iha ortografia, 
nune'e ha'u mós hanorin tuir INL nia banati. 


Iha 2001, Igreja Católica Timor-Leste nian publica nia 
Missal ho lian tetun iha versáo corrigida, ho Imprimatur hussi 
Amo-Bispo Baucau nian, D. Basílio do Nascimento, no Dili nian, D. 
Carlos Filipe Ximenes Belo, ne'ebé liafuan ne'ebé mai hussi 
portugués mantém nafatin grafia original bainhira usa iha texto 
tetun (desde 2001, Missal nia edicáo foun hotu-hotu continua ho 
abordagem ne'e nafatin). Depois, iha 2015, Conferéncia Episcopal 

Igreja Católica Timor-Leste nian explica nia posicáo kona-ba 
grafia iha texto ne'e: 


«4.1.2. Lian Tetun: lingua franca no identidade Timor 


171. História mos hanorin ita katak lian Tetun nebe 
antigamente timor oan sira iha parte balu ko'alia, hetan nia 
promocáo hosi kosarben missiondrio sira Kreda Católica nian. Sira 
haburas lian tetun nu udar meio ida comunicacáo nian, liu-liu iha 
sorumutu liturgia nian (sacramento, catequese ka instrucáo ka 
didlogo sira). La iha meio ne'e, Maromak nia liafuan (fiar) labele 
encarna didi'ak iha povo nia moris. 


172. No oras ne'e tetun hetan nia fatin ida boot tebes, sai 
lian oficial Timor nian. Maibé ikus ne'e iha tentativa hodi hassai 

tetun ida ho ortografía ka gramática nebé tuir ami haré la la'o 
nu'udar Kreda halo ona. Santa Kreda Timor apela ba ninia oan sira 
atu tuir nafatin tetun be missionário sira hahú ona, no oras ne'e 
Kreda desenvolve di'ak liu tan ho estudo linguistico durante ne’e, 
nebé ninia finalidade própria mak atu sarani bele compreende 
didi'ak Maromak nia Futarlia iha sorumutu hotu liturgia nian. Iha 
ne'e ami hakarak hato'o katak ortografia tetun la muda (la halo 
assimilacdo) liafuan estrangeira (portugués, inglés, nst.) tuir fali 
ortografia tetun nian.». 


Iha 2002, Assembleia Constituinte aprova Constituicao 
livre no democrática ne'ebe hatuur tetun ho portugués nu'udar 
língua oficial rua Estado nian. Iha 2004, liutiha tinan rua ne'ebe 
tetun nu'udar lian oficial ona maibé seidauk oficializa ninia grafia, 
Governo decide atu entrega oficialmente knaar padronização 
grafia tetun nian ba INL, liuhossi Decreto do Governo 1/2004 iha 
14 de abril. Constitucionalista balu considera katak Decreto do 
Governo ne'e inconstitucional tanba Parlamento Nacional de'it 

maka iha kbiit legal atu aprova ortografia oficial ba lian oficial no 
atu impóe ortografia ne'e iha sistema de ensino no iha sociedade 
tomak. 


Na'i-ulun barak continua hakerek tetun la tuir grafia 
Geoffrey Hull/INL nian, bele sira ladun concorda ho nia aspeto 
balu karik. Ex-Presidente do Tribunal de Recurso, Dr. Claudio 
Ximenes, jurista timoroan naran-boot, mos fó-sai ba público iha 
Facebook, iha novembro 2023, katak nia la muda ona grafia iha 
liafuan portugués ne'ebé tetun empresta, nia hakerek nafatin 
liafuan sira-ne'e ho grafia hanessan iha portugués no iha tetun. 


Iha 7 de setembro de 2011, Parlamento Nacional aprova 
Resolucáo n.? 20/2011 (“Kona-ba Importancia Promove no 
Hanorin ho Línguas Oficiais ba Unidade no Coesáo Nacional no 
atu Hametin Identidade Rassik no Original iha Mundo”) ne'ebé 
hatuur katak “momento to'o ona atu, ho aten-barani, hala'o 
revisáo ba norma ortográfica oficial língua tetun nian hodi 
halakon obstáculo ne'ebé impede ninia generalizacáo no facilita 
ninia intercámbio ho lingua portuguesa, hodi hamenos ba mínimo 

necessidade atu aprende grafia rua ba liafuan ne'ebe hanessan”. 
Ne'e significa katak Parlamento Nacional sublinha necessidade 
atu muda tetun nia ortografia oficial atu nia bele cumpre objetivo 
político ida: evita hadook lian tetun hussi lian portugués ho 
maneira artificial. Ba ida-ne'e, Deputado sira hussu atu usa grafia 
hanessan de'it ba liafuan barabarak ne'ebe hanessan iha lingua 
rua ne'e. Parlamento Nacional mak aprova ortografia foun ba lian 
portugués, iha 2009, no procedimento ne'e mak loos - ita bele 
haree katak ba ortografia lian portugués nian regras ortográficas 
publica duni iha Jornal da Repŭblica, no explica didi'akiha ne'eba, 
la dehan de'it katak regras ortográficas depois instituicáo ruma 
mak sei decide. Ortografia portuguĉs nian ne'e mos muda tanba 
razao politica, atu hamenos diferenca entre norma ortografica 
sira-ne'ebe usa iha Nacáo ketak-ketak ne'ebe ko'alia dalen 
português. Liutiha Resolução do Parlamento Nacional n.º 
20/2011 iha 7 de setembro, INL la muda buat ida no continua usa 
de'it Geoffrey Hull nia ortografia. 


Agora ne'e daudaun, iha sociedade Timor iha abordagem 
oioin kona-ba tetun nia ortografia ne'ebé resultado hussi hanoin 

kle'an kona-ba assunto ne'e, maski balu coerente no sistemático 
liu do que sira seluk: iha Professor Geoffrey Hull nia norma 
ortográfica ne'ebé INL implementa, iha Professora Catharina 
Williams-van Klinken nia norma ortográfica ne'ebé DIT 
implementa no hanorin ba sira-nia alunos, iha Dr. Luís Costa nia 
norma ortográfica ne'ebé usa iha ninia Dicionário de Tétum- 
Portugués (ne'ebé Cooperacáo Portuguesa fahe exemplar rihun 
barak iha Timor-Leste), iha Igreja Católica nia Conferéncia 
Episcopal nia orientacóes (ne'ebé documentos balu Igreja nian 
cumpre no balu la cumpre), iha ortografia experimental ne'ebé 
PN implementa liutiha Resolucáo n.? 20/2011 de 7 de setembro... 


E depois iha mós grafia espontánea ne'ebé inventa hussi 
ema ida-idak ne'ebé ko'alia tetun, baibain hakerek no maneira la 
coerente no la sistemático, ho variacáo barabarak, dala barak 
liafuan ida bele hakerek ho maneira ketaketak iha frase ida de'it 
nia laran. 


No iha mós ema barak ne'ebé declara katak sira apoia 
ortografia ruma ne'ebé matenek-na'in ida propóe, maibé rejeita 

ortografia ne'e nia caraterística ida ka nia caraterística lubuk ida. 
Por exemplo, balu dehan sira hakarak usa Professor Doutor 
Geoffrey Hull nia ortografia ne'ebé INL adota, maibé muda sira- 
nia hanoin bainhira descobre katak iha ortografia ne'e: 


«Timor» hakerek «Timór», 
«comunháo» hakerek «komuñaun» 
«Evangelho» hakerek «Evanjellu» 
«colonialismo» hakerek «kolonializmu», 
«heroísmo» hakerek «eroízmu» 
«rés-do-cháo» hakerek «rezduxaun», 
«até amanha» hakerek «até amanan», 


«a náo ser que» hakerek «anaunserke», 

«senhor» hakerek «señór», 

«as melhoras» hakerek «azmelloras», 

«conselho de guerra» hakerek «konselludegerra», 
«ponto de vista» hakerek «pontudevista», 
«parabéns» hakerek «parabeins», 

«minha senhora» hakerek «miñaseñora», 
«mesmo que» hakerek «mézmuke» 

«para além de» hakerek «paraleinde». 


Balu decide katak sira hakarak adota buat balu de'it hussi 
Geoffrey Hull nia ortografia no buat balu sei la adota, iha ema 
ne'ebé koko atu hakerek ho ortografia que INL usa ne'e, maibé 
sira la tau acentos gráficos, balu la tau acentos gráficos no la 
marca consoante oclusiva glotal ne'ebé INL hanaran “kapa 


60 


tatolan”, seluk fali hateten katak sira lakohi mak “ñ” ho “Il” 
espanhol... 


Ha’u hanoin katak importante atu hala’o dialogo iha 
sociedade Timor kona-ba assunto sira-ne’e, no katak ikusliu 
Parlamento Nacional mak sei foti decisao politica definitiva 
depois de sukat-tetu didi'ak opcao hotu-hotu ne'ebe iha. 


Ha'u hanorin iha UNTL durante tinan neen, no depois, iha 
fatin sira seluk ne’ebé ha'u serbissu, ha'u mos continua usa, 
promove no hanorin INL nia maneira hakerek tetun, maibé 
durante ne’e ha'u-nia duvidas rassik kona-ba aspeto balu hussi 
ortografia ne'e mós aumenta ba beibeik, no ikusliu ha'u aceita 
saudoso Dom Basilio do Nascimento no intelectual timoroan 
seluk-seluk tan sira-nia argumentos no ha'u mos adere ba 
abordagem Igreja Católica no Parlamento Nacional nian ne’ebé 
mantém grafia original iha liafuan ne'ebe empresta hussi lian 
portugués. Agora ne'e daudaun ha'u usa abordagem ne'e iha texto 
sira-ne'ebé pessoal, ha'u-nian rassik, no bainhira ha'u hakerek 
texto ka traducao profissional ha'u hussik sé mak selu mak hili se 

hakarak abordagem Geoffrey Hull/INL nian ka 
Igreja/Parlamento nian. 


Ha'u-nia colega balu ne'ebé mós haknaar an hodi kakerek 
tetun concorda ho Kreda Católica nia abordagem hodi mantém 
ortografla portuguesa iha liafuan sira-ne'ebé lian tetun empresta 
hussi lian portugués, maibé sira rejeita maka usa “ss” dobrado 
bainhira hakerek liafuan ne'ebé original tetun rassik nian. Sira 
preocupa tanba ida-ne'e halo sussar liutan ba indonésio sira atu 
aprende ortografia tetun nian. Ha'u confessa katak ha'u la 
preocupa nem uitoan se ortografia tetun nian facil ka dificil ba 
indonésio sira. Saida mak interessa mai ha'u maka Timor-Leste 
nia lei sira dehan katak labarik timoroan HOTU-HOTU tem que 
aprende portugués, no ida-ne'e significa katak la iha labarik ida 
iha Nacáo nia laran ne'ebe la aprende regra katak "s" 
messamessak entre vogal rua sei lé [z], hanessan acontece iha 
liafuan “casamento” ka “aviso” ka seluk-seluk tan. Se iha regras 
barak ne'ebe hanessan entre tetun nia ortografia no portugués 
nia ortografia, ne'e sei halo facil liutan processo alfabetizacáo ba 
labarik timoroan sira hotu iha lia oficial RUA Nacáo nian. No 

labarik timoroan sira sei la iha dificuldade ida atu compreende 


katak regra ne'e aplica ho maneira hanessan iha portugués no iha 


tetun, hanessan ita bele haree tuirmai ne'e: 


pose (ex. «Nia gosta halo 
pose ba fotografia, nia 
hakarak sai modelo.») 


posse (ex. «Presidente hola | posse 
posse iha cerimónia 
horissehik.») 


base base 
bassa dar estaladas 

uso uso 


assu cao 
aviso aviso 


caso caso 
kassu tirar 


fissur furunculo 


Joao Paulo T. Esperanca 

Hakerek-na’in: 


O. Henry nu’udar William Sydney Porter nia pseudónimo, no ho 
naran ida-ne'e mak nia sai hakerek-na'in história badak nian 
ne’ebé inclui entre sira ne’ebé naran-boot liu hotu iha literatura 

Estados Unidos nian, no iha literatura mundo tomak nian. Nia 
moris iha 11 de setembro de 1862, iha Greensboro, Carolina do 
Norte, EUA, no nia mate iha Nova lorque iha 5 de junho de 1910. 


Iha 1920, quase exemplar milháo lima hussi ninia livro sira fa'an 
tiha ona iha EUA. Desde 1919 to'o agora, iha EUA iha prémio 
literário importante ida ne'ebé hili história badak sira ne'ebé 
kapás liu ne'ebé publica iha cada tinan ne'ebé tau ninia naran, 
maka "O. Henry Memorial Award Prize Stories". Ninia história 
barak, inclui "Liurai Matenek sira-nia presente", halo tiha ba filme 
siraiha cinema no iha televisáo. Mesmo iha Rússia comunista sira 
publica traducao ba ninia história badak sira no ema barabarak 
gosta lé buat ne'ebé nia hakerek no hakerek-na'in barak buka atu 
hassara ninia jeito hodi hakerek história. La iha buat ida 
marxismo nian iha ninia histórias, maibé saida mak iha maka 
preocupacáo tebes ho desafio sira, ho tristeza no ho ksolok iha 
vida ema baibain nian, ema kbiit-laek, hussi povo. 

Tradutora: 


Denávia Nerissa Correia dos Santos moris iha 2005 iha Dili, maibé 
bá hela metin iha Liquicá bainhira nia sei ki'ikoan. Nia Liquicá- 
oan. Uluk nia escola iha CAFE Liquicá. Agora daudaun nia estuda 
iha Universidade Nacional Timor Lorosa'e. 

Tradutor: 


Joáo Paulo T. Esperanca moris iha Ílhavo, Portugal, iha 1972. Uluk 
nia estuda Linguística iha Faculdade de Letras da Universidade 
de Lisboa. Nia hela metin iha Timor-Leste tinan ruanulu-ressin 
ona. 

Nia autor ba: 


e Livro: Estudos de linguística timorense / J. P. Esperanca . - 
Aveiro: SUL - Associação de Cooperação para o 
Desenvolvimento, 2001 . - 167 p. [coletánea ho texto oioin] 


ISBN 972-97434-1-X, Dep.Legal 172009 / 01 


No coautor (hamutuk ho Triana do Rosário Córte-Real de 
Oliveira, Irta Sequeira Baris de Araújo, Icha Meiliana Soares da 
Costa Bossa ho Clara Viegas da Silva) ba: 


e Livro: O que é a lusofonia/ Saida maka luzofonia / J. P. 
Esperanca et al. - Dili: Instituto Camões, 2005 . - VIII-163 p. 
[coletánea bilingue - portugués e tétum - ho texto oioin] 


Ninia traducao literaria ba tetun, serbissu lissuk ho colega seluk- 
seluk, inclui: 


= Orelhas/Tilun (Telinga) - Seno Gumira Ajidarma 


(traducáo ba portugués no ba tetun dala ida nu'udar 
resultado hussi serbissu hamutuk entre Joáo Paulo 

Esperanca ho Triana do Rosário Córte-Real de Oliveira, 
publica iha “Várzea de Letras”, jornal literário do 
Departamento de Língua Portuguesa da UNTL, Out./Nov. 
2004 - Dili) 


Atan ne'ebé fó-susun ba Na'i nia oan (A Aia) - Eca de 
Queirós (Tradutor sira: Jodo Paulo Esperanca ho Icha 
Meiliana Soares da Costa Bossa. Edisaun husi tradutór sira 
rasik) 


Liurai-Oan Ki'ik (Le Petit Prince) - Antoine de Saint- 
Exupéry (Tradutor sira: Jodo Paulo Esperanga, Triana do 
Rosário Córte-Real de Oliveira ho Emília Almeida de 
Araújo. Timor Aid ho SUL-Associacao de Cooperacáo para 
o Desenvolvimento mak publica hamutuk, iha Dili, iha 
maio 2010) 


Fada Oriana (A Fada Oriana) - Sophia de Mello Breyner 
Andresen (Tradutor sira: Joáo Paulo Esperanca ho Emília 
Almeida de Araüjo. Assembleia da Repüblica de Portugal 
mak publica, iha edicao bilingue, iha setembro 2010 - ISBN 
978-972-556-547-6, Depósito Legal 315987/10) 


Anju Timór nian (O Anjo de Timor) - Sophia de Mello 
Breyner Andresen (Tradutor sira: Joao Paulo Esperanca 


ho Emilia Almeida de Araújo. Publica nu'udar separata 
ne'ebé inclui iha livro ne'ebé fa'an iha Feira do Livro iha 
Dili.) 


Gigante Karak-teen (The Selfish Giant) - Oscar Wilde 
(Tradutor sira: Joao Paulo Esperanca, Nélia Cristina 
Correia dos Santos, Joao Fernando Correia Esperanga ho 
Ulisses Correia Esperanca. Edicóes Magar-Lelo, Liquicá, 
junho 2020) 


Milagre Kmo'ok (O Suave Milagre) - Eca de Queirós 
(Tradutor sira: Joao Paulo Esperanca ho Denávia Nerissa 
Correia dos Santos. Edicóes Magar-Lelo, Liquica, 2024) 


Mane ida-ne'ebé kuda ai-oan (L'homme qui plantait des 
arbres) - Jean Giono (Tradutor sira: Joao Paulo Esperanga 
ho Denavia Nerissa Correia dos Santos. Edições Magar- 
Lelo, Liquicá, 2024) 

